उपराष्ट्रपति डा.हामिद अंसारी ने अपने आवास पर आयोजित समारोह में पुस्तक का विमोचन करते हुए कहा कि एक पत्रकार की दृष्टि से ग्रामीण क्षेत्रों को विकसित करने के लिए किये जा रहे प्रयासों के क्रियान्वयन के बारे में एक नई सोच का संदेश दिया गया है। जो कि भविष्य में इन संस्थाओं के लिए कार्यक्रम क्रियान्वयन की दिशा में प्रभावी बनाने में एक कारगर प्रयोग साबित हो सकता है। उन्होंने का कि काफी समय के बाद पत्रकारों द्वारा राष्टीय विकास के प्रति नजरिया बदलने एवं सक्रिय भूमिका निभाने की जो दिलचस्प पहल सामने आई है वह बहुत ही प्रशंसनीय एवं सराहनीय है। उन्होने आश्वस्त किया कि इस पुस्तक का वह खण्ड़ सबसे महत्वपूर्ण दिखता है जिसमें स्थानीय पत्रकारों की भूमिका को अहम बताया गया है और उनका उपयोग राष्ट्र निर्माण की दिशा में वालन्टियर के रूप में किये जाने के लिए उठाया गया एक ठोस कदम है।